সামাজিক মাধ্যমত ভাইৰেল হৈ পৰিছে এগৰাকী আৰক্ষী বিষয়াৰ এটি ভিডিঅ'। ভিডিঅ'টোৱে বুটলিছে অসংখ্য লোকৰ প্ৰশংসা। নিশাটোৰ ভিতৰতে সমগ্ৰ দেশতে বিয়পি পৰিছে এগৰাকী আৰক্ষী বিষয়াৰ জনপ্ৰিয়তা।
ভাইৰেল হোৱা এই ভিডিঅ'টোৰ মূল আকৰ্ষণ হৈছে চেন্নাইৰ এগৰাকী আৰক্ষী বিষয়া। নাম তেওঁৰ ই ৰাজেশ্বৰী।
যোৱা কেইদিনমান ধৰি চেন্নাইত প্ৰৱল বৃষ্টিপাত হৈ আছে। বেয়া বতৰৰ ফলত গছৰ ডাল বাগৰি পৰাৰ পিছত এজন ব্যক্তি আঘাতপ্ৰাপ্ত হয়। মৃত বুলি ধাৰণা কৰা এই ২৮ বছৰীয়া যুৱকজনক উদ্ধাৰ কৰে চেন্নাইৰ আৰক্ষী পৰিদৰ্শক ই ৰাজেশ্বৰীয়ে। আৰক্ষী পৰিদৰ্শকে মানুহজনক উদ্ধাৰ কৰাৰ ভিডিঅ' ছচিয়েল মিডিয়াত ভাইৰেল হৈ পৰিছিল।
"পুৱা প্ৰায় ৮.১৫ বজাত মই নিয়ন্ত্ৰণ কক্ষৰ পৰা এটা ফোন পাইছিলো যে টি পি চাট্ৰামৰ সমাধিক্ষেত্ৰত গছৰ ডাল বাগৰি পৰাৰ ফলত এজন লোকৰ মৃত্যু হৈছে। মই আৰু মোৰ দলটো ঘটনাস্থলীলৈ তৎক্ষণাত গৈছিলো। প্ৰাথমিক পৰীক্ষাত মই অনুভৱ কৰিছিলো যে তেওঁ মৃত নহয়, অচেতনহে আছিল।" সংবাদ মাধ্যমৰ আগত ৰাজেশ্বৰীয়ে কয়।
লোকজনক কবৰস্থানত কাম কৰা টি পি চাট্ৰামৰ ২৮ বছৰীয়া আৰ উধায়াকুমাৰ বুলি চিনাক্ত কৰা হৈছে। তেওঁৰ লগত থকা তেওঁৰ বন্ধুজনে নিয়ন্ত্ৰণ কক্ষক জনাইছিল যে উধায়াকুমাৰৰ মৃত্যু হৈছে।
"দুয়োজনে যোৱা নিশা সুৰাপান কৰিছিল আৰু উধায়াকুমাৰৰ বন্ধুৱে আনকি তেওঁ উশাহ লৈ আছে নে নাই পৰীক্ষা কৰা নাছিল। মই তেওঁক মোৰ কান্ধত লৈ আমাৰ টহলদাৰী বাহনত লৈ যোৱাৰ কথা ভাবিছিলো।" পৰিদৰ্শকগৰাকীয়ে কয়।
ভিডিঅ'টো ছচিয়েল মিডিয়াত ভাইৰেল হৈ পৰে আৰু হাজাৰ হাজাৰ লোকে পৰিদৰ্শকগৰাকীক তেওঁৰ কামৰ বাবে প্ৰশংসা কৰে।
অৱশ্যে আজি পুৱা চিকিৎসালয়ত যুৱকজনৰ মৃত্যু হয় বুলি জানিব পৰা গৈছে।
Encounter: নগাঁৱত গুলীবিদ্ধ ম'ষ্ট ৱান্টেড আব্দুল বাছেট ওৰফে ইফু; আৰক্ষীৰ মূৰৰ কামোৰণি এক অধ্যায়ৰ সামৰণি!
Covid Update অ'মিক্ৰণৰ আতংকৰ মাজত ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
